

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒564

เรื่อง ขอความร่วมมือตรวจสอบข้อมูลคนพิการขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ข้อมูลผู้พิการที่รับเบี้ยความพิการแต่ไม่มีข้อมูลในฐานทะเบียนกลางคนพิการ จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกรมส่งเสริมและพัฒนาคุณภาพชีวิต คนพิการว่า ได้ตรวจสอบข้อมูลการรับเงินเบี้ยความพิการประจำเดือนมกราคม 2564 กับกรมบัญชีกลาง พบว่ามีคนพิการที่ได้รับเงินเบี้ยยังชีพความพิการแต่ไม่มีข้อมูลในฐานข้อมูลทะเบียนกลางคนพิการ

กรมส่งเสริมการปกครองท้องถิ่น ขอให้จังหวัดแจ้งองค์กรปกครองส่วนท้องถิ่นดำเนินการตรวจสอบข้อมูลรายชื่อคนพิการที่ไม่มีข้อมูลในฐานทะเบียนกลางคนพิการ แต่มีหลักฐานเอกสารประจำตัว คนพิการแบบเล่มหรือแบบบัตรอิเล็กทรอนิกส์ และแจ้งให้คนพิการนำเอกสารหลักฐานติดต่อสำนักงาน พัฒนาสังคมและความมั่นคงของมนุษย์จังหวัดเพื่อนำเข้าข้อมูลให้ถูกต้อง ครบถ้วน และเป็นปัจจุบันต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

## ขอแสดงความนับถือ

อธิบดีกรมส่งเสริมการปกครองท้องถิ่น